Document ID: 32009D0621

ROZHODNUTIE KOMISIE
z 20. augusta 2009,
ktorým sa mení a dopĺňa rozhodnutie 2008/185/ES, pokiaľ ide zahrnutie Severného Írska do zoznamu regiónov, v ktorých sa realizujú schválené vnútroštátne programy na kontrolu Aujeszkého choroby
[oznámené pod číslom K(2009) 6394]
(Text s významom pre EHP)
(2009/621/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2,
keďže:
(1)
Smernicou 64/432/EHS sa stanovujú pravidlá obchodu s hovädzím dobytkom a ošípanými vo vnútri Spoločenstva. V článku 9 uvedenej smernice sa uvádzajú kritériá schvaľovania povinných vnútroštátnych programov na kontrolu určitých nákazlivých chorôb vrátane Aujeszkého choroby.
(2)
V rozhodnutí Komisie 2008/185/ES z 21. februára 2008 o dodatočných zárukách v obchode s ošípanými v rámci Spoločenstva, pokiaľ ide o Aujeszkého chorobu, a o kritériách na poskytovanie informácií o tejto chorobe (2) sa stanovujú dodatočné záruky pri premiestňovaní ošípaných medzi členskými štátmi. Tieto záruky súvisia s klasifikáciou členských štátov podľa ich statusu, pokiaľ ide o choroby.
(3)
V prílohe II k rozhodnutiu 2008/185/ES sa uvádzajú členské štáty alebo ich regióny, v ktorých sa realizujú schválené programy na kontrolu Aujeszkého choroby.
(4)
Spojené kráľovstvo predložilo Komisii podkladovú dokumentáciu týkajúcu sa statusu Severného Írska, pokiaľ ide o Aujeszkého chorobu. Už niekoľko rokov sa tam realizuje vnútroštátny program na kontrolu Aujeszkého choroby.
(5)
Komisia preskúmala dokumentáciu, ktorú preložil tento členský štát, a zistila, že vnútroštátny program kontroly v Severnom Írsku zodpovedá kritériám stanoveným v článku 9 ods. 1 smernice 64/432/EHS. Z tohto dôvodu by sa Severné Írsko malo zahrnúť do zoznamu uvedeného v prílohe II k rozhodnutiu 2008/185/ES.
(6)
Rozhodnutie 2008/185/ES by sa preto malo zodpovedajúcim spôsobom zmeniť a doplniť.
(7)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha II k rozhodnutiu 2008/185/ES sa nahrádza znením v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 20. augusta 2009

Labels: 0
3
6
18
15